OChL, 2-tur. “Bunyodkor” o‘z uyida “Al-Nassr”ga mag‘lub bo‘ldi

Osiyo Chempionlar Ligasi 2-turidan o‘rin olgan “Bunyodkor” — “Al-Nassr” uchrashuvi bo‘lib o‘tdi. Unda Saudiya Arabistoni klubi kichik hisobda g‘alaba qozondi. Bu haqda “Championat.asia” xabar qilmoqda.

Uchrashuvning 35-daqiqasida mehmonlar hujumchisi Modibo Mayga jarima maydoni ichidan turib darvozani ishg‘ol qildi — 0:1. Ikkinchi bo‘limda “Bunyodkor” har qancha harakat qilmasin gol ura olmadi va o‘z uyida mag‘lub bo‘ldi.
Eslatib o‘tamiz, “Bunyodkor” 1-turda “Al-Nassr” maydonida durang qayd etgandi.
OChL—2016. “B” guruhi. 2-tur.
1-mart, seshanba.
Gol: Modibo Mayga (35).
“Bunyodkor”: 25.Murodjon Zuhurov, 2.Akmal Shorahmedov, 3.Akramjon Komilov, 9.Minori Sato (14.Bahodir Nasimov, 71), 10.Eldor Shomurodov (26.Sanjar Qodirqulov, 80), 11.Shahzodbek Nurmatov (19.Zabihillo O‘rinboyev, 51), 17.Dostonbek Hamdamov, 22.Rustamjon Ashurmatov, 29.Otabek Shukurov, 30.Yuritsa Bulyat, 71.Aleksandr Alempiyevich
“Al-Nassr”: 22.Abdulloh Al Enizi, 2.Muhammad Hussayin, 4.Omar Xavsavi, 8.Yahyo Al Shehri (18.Markinyos, 56), 12.Xolid Al Gamdi, 14.Ibrohim G‘olib, 16.Abdulaziz Jebrin, 24.Hussayin Sulaymoni, 25.Modibo Mayga, 26.Shaya Sharahili (27.Avad Hamis, 65), 86.Adrian Miyerzejevski (10.Muhammad Sahlavi, 81).